Kunda sadam

pisi|Kunda sadam
Kunda sadam (sadama kood: EE KND; nimetatud ka Lontova sadam) on sadam Kundas, Kunda lahe lõunakaldal.

Kunda sadam on üks seitsmest Eesti sadamast, mis käitleb aastas üle miljoni tonni kaupu. Aastas külastab seda 400–600 laeva.Sadamast Kunda Nordic Tsement (vaadatud 14. septembril 2018)

Sadama geograafilised koordinaadid on .

Sadama pidaja on Kunda Sadam AS 

Sadamakapten on Eiki Orgmets.Kunda sadam Eesti Sadamate Liit

 Tehnilised andmed 
pisi|Kunda sadama kontorihoone
Sadama territoorium hõlmab 57 000 m2 maa-ala ja 832 000 m2 veeala.

Sadamas on neli kaid üldpikkusega 344 m.Kunda sadam Sadamaregister (vaadatud 14. septembril 2018) Suurim sügavus kai ääres on 9,3 m. Sadamat saavad kasutada laevad, mille pikkus on kuni 150 m, laius kuni 30 m ja süvis kuni 8,5 m.

Abilaevana tegutseb sadamas vedurlaev Kunda.

Sadamas on kaks laohoonet ja vedelkeemia terminal. Kaupa ladustatakse ka kõvakattega lahtistel laoplatsidel.

 Ajalugu 
pisi|Kunda sadam 1910. aasta paiku
1805. aastal sai allkirja sadama ehitusluba ning 1812. aastal jõuti sadamas tollipunkti avamiseni. Sajandi esimese poole vilgas kaubavedu hakkas aga sajandi teises pooles vähenema. Languse peatas tsemendivabriku rajamine.Kunda sadama ajalugu Kunda Nordic Tsement 

1870. aastal asutas Kunda mõisa omanik John Carl Girard de Soucanton tsemendivabriku aktsiaseltsi, pärast seda alustati tsemenditehase ja sadama ehitamist. Sadamasse ehitati kaks sadamasilda tsemendi lastimiseks ning kivisöe ja koksi lossimiseks, lisaks tsemendilaod. Esimest maailmasõda muutunud kaubandusolude tõttu hakkas kaubakäive taas langema ning 1940. aastal lõpetas sadam tegevuse.

Tehases toodetud tsemendist veeti 70% meritsi Peterburi. Kivisütt ja koksi veeti Kundasse Inglismaalt. Kunda sadama käive oli 19. sajandi lõpul keskmiselt 40 000 t aastas. Navigatsiooniperioodil külastas sadamat ligikaudu 160 laeva aastas.

1994. aastal rajas AS Kunda Nordic Tsement uuesti Kunda sadama. 2018. aasta lõpul müüdi see kontserni Baltic Maritime Logistics Group AS tütarettevõttele Kunda Sadam AS."Kunda Nordic Tsement müüb Kunda sadama" ERR, 13. september 2018

 Viited 

 Välislingid 

 Sadama koduleht

Kategooria:Eesti sadamad
Kategooria:Kunda
Kategooria:Viru-Nigula vald